CELEX: 62022TN0250
Language: lt
Date: 2022-05-06 00:00:00
Title: Byla T-250/22: 2022 m. gegužės 6 d. pareikštas ieškinys byloje Indetec / Komisija ir kt.

2022 6 27   
            
            
               LT
            
            
               Europos Sąjungos oficialusis leidinys
            
            
               C 244/44
            
         
      2022 m. gegužės 6 d. pareikštas ieškinys byloje Indetec / Komisija ir kt.
      
      (Byla T-250/22)
      (2022/C 244/60)
      Proceso kalba: ispanų
      
         Šalys
      
      
         Ieškovė: Ingeniería para el Desarrollo Tecnológico, SL (Indetec) (Valensija, Ispanija), atstovaujama abogado J. Navas Marqués
      
         Atsakovės: Europos Komisija, Europos klimato, infrastruktūros ir aplinkos vykdomoji įstaiga (CINEA), Europos inovacijų tarybos ir MVĮ reikalų vykdomoji įstaiga (EISMEA)
      
         Reikalavimai
      
      Ieškovė Bendrojo Teismo prašo:
      
                  —
               
               
                  remiantis SESV 263 straipsniu panaikinti 2022 m. kovo 10 d. Europos klimato, infrastruktūros ir aplinkos vykdomosios įstaigos (CINEA) (dabar vadinama EASME), kuri yra Europos Komisijos deleguotoji įstaiga, sprendimą Ares (2022) 1775149;
               
            
                  —
               
               
                  pripažinti, kad, remiantis SESV 272 straipsniu, ieškovė tinkamai taikė 2016 m. birželio 10 d. EASME ir, be kita ko, ieškovės, kuriai tinkamai atstovavo koordinuojantis paramos gavėjas INNOTECNO, pasirašyto programos LIFE (1) dotacijos susitarimo bendrųjų sąlygų II.9.1 punktą;
               
            
                  —
               
               
                  priteisti iš Europos Komisijos per jos įstaigą EASME sumokėti ieškovei iš viso 335 900,00 EUR, kad būtų įvykdytos jos sutartinės prievolės pagal 2016 m. birželio 10 d. EASME ir, be kita ko, ieškovės, kuriai tinkamai atstovavo koordinuojantis paramos gavėjas INNOTECNO, pasirašytą programos LIFE dotacijos susitarimą;
               
            
                  —
               
               
                  priteisti iš atsakovių bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi penkiais pagrindais.
      
                  1.
               
               
                  Pirmasis pagrindas grindžiamas Sutarties dėl Europos Sąjungos veikimo pažeidimu, konkrečiau jos 298 straipsnio ir Europos Sąjungos pagrindinių teisių chartijos 41 straipsnio dėl gero administravimo pareigos pažeidimu.
               
            
                  2.
               
               
                  Antrasis pagrindas grindžiamas Reglamento (ES, Euratomas) Nr. 2018/1046 (2) 202 straipsnio 4 dalies pažeidimu.
               
            
                  3.
               
               
                  Trečiasis pagrindas grindžiamas proporcingumo principo pažeidimu.
               
            
                  4.
               
               
                  Ketvirtasis pagrindas grindžiamas teisės į gynybą pažeidimu.
               
            
                  5.
               
               
                  Penktasis pagrindas grindžiamas dotacijos susitarimo bendrųjų sąlygų II.9.1 punkto pažeidimu.
               
            
         (1)  Europos Sąjungos aplinkos ir klimato politikos veiksmų programa.
      
         (2)  2018 m. liepos 18 d. Europos Parlamento ir Tarybos reglamentas (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (OL L 193, 2018, p. 1).